จักรพรรดิมูรากามิ

จักรพรรดิมูรากามิ () จักรพรรดิองค์ที่ 62 แห่งราชวงศ์ญี่ปุ่นตามที่ได้บันทึกไว้ใน รายพระนามจักรพรรดิญี่ปุ่น 

จักรพรรดิมุระกะมิครองสิริราชสมบัติระหว่างปี ค.ศ. 946 - ค.ศ. 967

ต่อมาพระนามของพระองค์ได้ถูกนำไปใช้เป็นพระนามของ จักรพรรดิโกะ-มูรากามิ จักรพรรดิในช่วง ยุคราชสำนักเหนือ-ใต้ สมัย คริสต์ศตวรรษที่ 14

พระราชประวัติ 
ก่อนจะขึ้นสืบ ราชบัลลังก์ดอกเบญจมาศ จักรพรรดิมูรากามิมีพระนามเดิมว่า เจ้าชายนะริอะกิระ () 

เป็นพระราชโอรสองค์ที่ 14 ใน จักรพรรดิไดโงะ จักรพรรดิองค์ที่ 60 และเป็นพระราชอนุชาต่างพระราชมารดาของ จักรพรรดิซุซะกุ จักรพรรดิองค์ที่ 61 

พระองค์มีพระปรีชาสามารถในการเล่นเครื่องดนตรีโบราณของญี่ปุ่นประเภทดีดที่เรียกว่า เค็งโจ

เหตุการณ์ในพระชนม์ชีพของจักรพรรดิมุระกะมิ  
วันที่ 22 เดือน 4 ปี เท็นเกียว ที่ 7 ตรงกับเดือน พฤษภาคม ค.ศ. 944 ปีที่ 14 ในรัชสมัยจักรพรรดิซุซะกุเจ้าชายนาริอากิระได้รับการสถาปนาเป็นรัชทายาทก่อนจะขึ้นสืบราชบัลลังก์ในอีก 2 ปีต่อมา

 16 พฤษภาคม ค.ศ. 946 (วันที่ 13 เดือน 4 ปี เท็นเกียว ที่ 9) : ปีที่ 16 ในรัชสมัยจักรพรรดิซุซะกุทรงสละราชบัลลังก์ให้กับเจ้าชายนาริอากิระพระราชอนุชาที่รัชทายาทพระชนมายุ 19 พรรษาขึ้นสืบราชบัลลังก์ต่อมาเป็น จักรพรรดิมูรากามิ

 31 พฤษภาคม ค.ศ. 946 (วันที่ 28 เดือน 4 ปี เท็นเกียว ที่ 9) : จักรพรรดิมูรากามิประกอบพระราชพิธีราชาภิเษกที่ พระราชวังหลวงเฮอัง

ในช่วงปี ค.ศ. 946 - ค.ศ. 949 พระมาตุลา (ลุง) ของพระองค์คือ ฟูจิวาระ โนะ ทาดาฮิระ ได้กลับมาเป็น เซ็สโซ อีกครั้งหลังจากเคยดำรงตำแหน่งนี้มาแล้วในรัชสมัยจักรพรรดิซุซะกุหลังจากการอสัญกรรมของทะดะฮิระเมื่อปี ค.ศ. 949 จักรพรรดิมูรากามิก็ได้บริหารราชการแผ่นดินด้วยพระองค์เองแต่ในความเป็นจริงแล้ว ตระกูลฟูจิวาระ ได้แผ่อำนาจและปกครองประเทศโดยมีสองพี่น้องคือ ฟูจิวาระ โนะ ซาเนโยริ และ ฟูจิวาระ โนะ โมโรซูเกะ บุตรชายทั้งสองของทาดาฮิระเป็นผู้ปกครองประเทศ โดยพฤตินัย

 ตุลาคม ค.ศ. 947 (เดือน 9 ปี เท็นยะกุ ที่ 1) : โปรดเกล้าให้สร้าง ศาลเจ้าคิตะโนะ

 ธันวาคม ค.ศ. 947 (เดือน 11 ปี เท็งยะกุ ที่ 1) : จักรพรรดิมูรากามิเสด็จไปล่าสัตว์ที่ อุจิ

 14 กันยายน ค.ศ. 949 (วันที่ 14 เดือน 8 ปี เท็นยะกุ ที่ 3) : คัมปะกุ ฟูจิวาระ โนะ ทาดาฮิระ อสัญกรรมหลังจากดำรงตำแหน่ง เซ็สโซ ได้ 20 ปีและคัมปะกุได้ 8 ปี

 23 ตุลาคม ค.ศ. 949 (วันที่ 29 เดือน 9 ปี เท็นยะกุ ที่ 3) : อดีต จักรพรรดิโยเซ สวรรคตเมื่อพระชนมายุได้ 82 พรรษา

 18 สิงหาคม ค.ศ. 950 (วันที่ 3 เดือน 7 ปี เท็นยะกุ ที่ 4) : จักรพรรดิมูรากามิโปรดเกล้าให้สถาปนาเจ้าชายโนริฮิระพระราชโอรสองค์ที่ 2 ขึ้นเป็นรัชทายาทและผู้สืบราชบัลลังก์

 6 กันยายน ค.ศ. 952 (วันที่ 15 เดือน 8 ปี เท็นยะกุ ที่ 6) : อดีต จักรพรรดิซุซะกุ สวรรคตเมื่อพระชนมายุเพียง 30 พรรษา

 พฤษภาคม ค.ศ. 957 (เดือน 4 ปี เท็นโตะกุ ที่ 1) : จักรพรรดิมูรากามิได้เสด็จไปร่วมงานฉลองวันเกิดอายุ 50 ปีล่วงหน้าของฟุจิวะระ โนะ โมะโระซุเกะพระสัสสุระ (พ่อตา) ซึ่งพระองค์ได้รินเหล้า สาเก ใส่ถ้วยให้กับโมะโระซุเกะ

 29 พฤษภาคม ค.ศ. 960 (วันที่ 2 เดือน 5 ปี เท็นโตะกุ ที่ 4) : โมะโระซุเกะล้มป่วยอย่างหนักจึงตัดสินใจบรรพชาเป็นพระภิกษุโดยได้โกนผมโกนหนวดและโกนเคราซึ่งจักรพรรดิมูรากามิได้ส่งม้าเร็วมายับยั้งการบรรพชาครั้งนี้แต่ไม่ทัน

 31 พฤษภาคม ค.ศ. 960 (วันที่ 4 เดือน 5 ปี เท็นโตะกุ ที่ 4) : 2 วันหลังจากออกบรรพชาภิกษุโมะโระซุเกะก็มรณภาพเมื่ออายุได้ 51 ปี

 16 ตุลาคม ค.ศ. 960 (วันที่ 23 เดือน 9 ปี เท็นโตะกุ ที่ 4) : พระราชวังหลวงเฮอังเกิดเพลิงไหม้เป็นครั้งแรกนับแต่ย้ายเมืองหลวงจาก นาระ มาที่ เฮอัง เมื่อปี ค.ศ. 794

 5 กรกฎาคม ค.ศ. 967 (วันที่ 25 เดือน 5 ปี โคโฮ ที่ 4) : จักรพรรดิมูรากามิสวรรคตเมื่อพระชนมายุเพียง 42 พรรษา

ดูเพิ่ม 
 รายพระนามจักรพรรดิญี่ปุ่น 
 จักรพรรดิญี่ปุ่น
 จักรพรรดิโกะ-มุระกะมิ

แหล่งข้อมูลอื่น 

จักรพรรดิญี่ปุ่น
บุคคลในยุคเฮอัง
โคไตชิ